นี่เป็นครั้งที่สองที่ผมมากินร้านนี้ รู้สึกดีนะ ว่า ร้านเขาออกแนวเก๋ๆ แต่ตอกย้ำเรื่องอาหารรสจัดแบบไทยๆ ร่วมสมัยได้ดีมาก เป็นร้านหนึ่งที่เคยกินมาเชียวหละ ครั้งก่อนผมมากิน พอร์คชิพ ข้าวเหนียวและแกงป่ากุ้ง สั่งข้าวเพิ่มอีกจาน เป็นมื้อบ่ายแก่ๆที่ดีมาก 

ผมชอบใจร้านนี้มากพอสมควร ปรกติผมจะกินแต่ที่เกรย์ฮาวนด์เพราะเป็นสมาชิกอยู่
แต่บางครั้งก็เริ่มเบื่อเพราะความจำเจของอาหารนิดหน่อยละ มันเริ่มไปแล้ว
ถ้าไม่มีเมนูพิเศษ seasonal ที่ถูกใจก็ไม่รู้จักสั่งอะไรกิน เพราะลิ้นเรามันไม่ฝรั่งจ๋า
มันเลยชอบแบบไทยๆ ยิ่งมื้อกลางวันเย็นวันทำงานนะ ก็อยากได้อาหารไทยที่ เร็ว อร่อย 
ร้านนี้กลายเป็น destination แล้วหละ คิดว่านะ

อย่างเช่นวันนี้ สั่ง แกงใบชะพลูปู กับ พอร์คชิบข้าวเหนียว กินที่ร้านหนึ่งคู่
เอากลับบ้านหนึ่งคู่ อร่อยทั้งสองสถานที่ แต่ พอร์คชิบเอากลับบ้านค่อนข้างเหนียวละ
อร่อยก็แต่กินที่ร้านนะเมนูนี้  ส่วนแกงปู นี่ อร่อยมากๆ ได้รสแกงใต้ รสกลาง คือไม่เผ็ดแสบปาก
แต่ก็พอเค็ม พอเผ็ดใก้ลแกล้มข้าวสวยร้อนๆได้อิ่มอร่อยดีนะครับ